Alt tyder på, at der var tale om en tragisk ulykke, da en 61-årig mand lørdag blev fundet død i Hirtshals Havn. Siden har Nordjyllands Politi forsøgt at klarlægge, hvad der er sket. - Man går ud fra, han er faldet i vandet, da han skulle over på kutteren i løbet af natten. Man har overvågning, hvor man kan se, han går rundt på havnen om natten. Der er ikke noget, der tyder på noget strafbart, siger Karsten Højrup Kristensen, vagthavende hos Nordjyllands Politi. - Det bliver behandlet som en dødesag, og så ser vi, når der formentlig skal være ligsyn mandag, siger han. Den 61-årige mand stammer fra Lemvig, og hans pårørende er underrettet.
Lørdag eftermiddag blev der fundet en livløs mand i havnen i Hirtshals.